
Viele  Aerzte  iiabeii  den  Wahispruch  der  Juristen  sich  angeeignet : 
Fiat  justitia,  pereat  mundus  — und  unter  Gerechtigkeit  ver- 
stehen  sie  das,  was  sie  fiir  Recht  halten.  Der  Artz  muss 
aber  sein,  wie  ein  Hofmann:  er  darf  keine  Grundsatze  haben, 
und  nichts  anderes  zur  Regel  nehmen  , ais  die  Wiinsche  und 
Befeble  seiner  Gebieterin  der  Natur,  die  zugleich  Weib  und 
Gebieterin  ungemein  herschsiichtig  ist.  Deren  Winke  verste- 
hen  lernen  (denn  sie  spricbt  niclit  immer)  deren  Gebote  erst 
vollstrecken  , und  daun  in  Erwiigung  ziehen , diesen  Weg 
geht  der  achte  Heilkunsller. 

Tussis  convulsiva. 


Perlussis  a Sydeiiliam  nominala;  Tussis  ferina, 
spasmodica , siiffocativa : Germanis  Keiich-  Slick- 
Krampf-Breclihusten , epidemischer  Kinderliiislen. 

Definitio. 

Tussis  convulsiva  est  morbus  epidemio-conla- 
g-iosus  ad  certa  stadia  fixus,  incipiens  cum  signis 
catarrhalibus  viarum  respirationis,  transiens  in  stadium 
spasmodicum  — insullibus  spasmodicis  se  manifestans, 
terminandus  expectoralione  muci  filiformis. 

Tria  in  hoc  morbo  stadia  distinguimus  np.  I-um 
Stadium  Catarrhale  II- um  Stadium  Spasmodicum  et 
lll-ium  Stadium  Criticum , seu  Decrementi- 

Characteres  Anatomici. 

Sunt  incerti,  nam  anomaliae  Iiucadusque  inventae 
ad  resultata  complicationum  potius,  (|iiam  ad  ipsam 
Pertussim  referendae  sunt.  Sanguine  siiUusa  membrana 
mucosa  bronchorum  una  e constanlissimis  anomaliis 
crebrius  desideratur:  saepe  inllammalio  parenchymatis 


pulmonum  deprehensa  est,  prout  et  luherciila  eiusdem 
organi  , glandularumque  bronchialium.  Hrechet  et 
Kilian  pluries  inflammationem  nervi  vagi  ab  aliis  in 
multis  casibus  frustra  quaesitam,  detexere.  Adsunt 
non  raro  vestigia  congestionis  encephali,  eiusque 
meningum;  organa  digestionis  rarissime  sunt  adfecta. 

Imago  morbi. 

Stadium  I-um  incipit  cum  Catarrho  viarum  respi- 
rationis, sub  quo  adest  tussis  sicca,  mane  et  ad 
vesperas  exacerbanda,  et  jam  initio  instar  insultuum 
frequentius  de  die  recurrentium  accedens;  oculi  sunt 
sanguine  suffusi,  illacrymati,  facies  turgida,  febrio 
communiter  mitior,  continua  remittens,  per  7 — 8 dies 
durans:  adest  somnolentia,  somnus  inquietus,  appe- 
titus prostatus.  Febris  sensim  recedit,  insultus  tussis 
evadunt  intensiores  et  character  insultuum  spasmodicus 
magis  evolvitur,  transitque  morbus  in 

Stadium  II- dum  seu  Stadium  Catarrhale,  ubi  in- 
sultuum diutius  durantium,  citiusque  semet  excipientium 
praecursor  est  titillatio  in  larynge,  trachea,  epigastri- 
umque usque  extensa ; quod  omen  aegri  bene  noscen- 
tes in  situ  sedentario,  vel  erecto  fulcrum  quaerunt. 
Insequuntur  insultus  spasmodici  noctu  communiter  ac- 
cedentes. Tussis  est  sicca  intensa , cum  inspiratione 
longa,  sonora  mugitui  asinino  simili,  hinc  tussis  asinina- 
quam  plures  sonorae  concutientes  exspirationes  exci- 
piunt- Insultuum  frequentia  cohibetur  respiratio,  metus- 
que suffocationis  exsurgit;  aeger  manibus  corpori  ad- 
pressis  capite  reclinato  spiritum  allevare  intendit.  In 
sequelam  impediti  circuitus  sanguinis  per  pulmones, 
vasa  capitis  et  colli  turgent,  arteriae  superficiales  for- 
titer pulsant;  facies  inflatur,  rubescit  aut  livescit:  oculi 
splendentes  protuberantes  ac  rubore  perfusi,  inter- 
dumque  sub  graviori  et  crebriori  insultu  ecchymoses 
in  conjunctiva  sclcroticae  conspiciuntur;  pulsus  acce- 


lerali,  irregulares,  suppressi  taugunlur;  se-  el  ex- 
cretiones  sunt  alienatae;  nonnunquam  sternutatio,  non 
raro  epistaxis,  slomatorrhagia , haemorrhagiae  hron- 
chorum,  emesis,  enuresis  et  involuntarius  alvi  secessus 
obtinet.  Durat  insultus  talis  per  E, 10  — 15  minuta;  ex- 
spirationes sensim  evadunt  minus  vehementes,  inspi- 
ratio minus  sonora,  anxietas  decrescit,  signa  turges- 
centiae  faciei  imminuuntur,  expectorationeque  materiei 
mucosae,  tenacis,  decoloris  filiformis,  aut  interdum 
vomitu  contentis  ventriculi  ejectis,  insultus  solvitur. 
Post  quemvis  insultum  persentitur  oppressio  pectoris  et 
delassatio,  quae  tamen  cito  disparet;  absente  compli- 
catione infantes  tempore  apyrexiae  cibos  appetunt, 
lusibus  consuetis  sunt  intenti,  robore  et  hilaritate  non 
turbatis;  aut  obtinente  insultu  nocturno  placide  obdor- 
miunt. Tales  insultus  omni  hora  aut  altera  hora  acce- 
dunt, crebriores  noctu  mane  et  ad  vesperas,  quam  de 
die.  In  hdcce  stadio  perseverat  morbus  intensitafe 
gradatim  augenda  et  decrescente  per  3 — 8 hebdo- 
mades. 

Stadium  lll-ium  seu  Criticum.  Insultus  evadunt 
rariores  breviores  non  tam  intensi ; character  spasmo- 
dicus est  minus  evolutus : quemvis  insultum  expeclo- 
ratio  muci  copiosi  tenacis  viridescentis  excipit.  Sta- 
dium hoc  8 — 13n  diebus,  interdum  uno  aut  pluribus 
mensibus  durat. 

Pro  diversitate  constitutionis  epiderniae,  et  illius 
stadiorum,  imago  morbi  diversas  subit  alienationes. 
Sic  initio  Epiderniae  casus  sunt  imperfecti ; in  stadio 
acmes  character  spasmodicus  est  maxime  evolutus;  in 
stadio  decrementi  casus  occurrentes  sunt  denuo  minus 
expressi , morbusque  notabiliter  mitescit. 

Diagnosis  et  ultima  differentia. 

E recensitis  imaginem  morbi  exhibentibus  sympto- 
matibus, inter  quae  ut  palhognomicum  periodicus  ille 


8 


insulluum  recursus,  maximeque  lussiin  convulsivam 
insigniens  sonus  ille  singularis  inspiralionis  vocem 
asininam  imitans  eminent,  diagnosis  sat  tuto  construi 
poterit,  dummodo  singula  phaenomena  cum  decurrendi 
modo  rite  computentur.  Ut  tamen  difficullates , quas 
praxis  offert , eo  securius  superentur  atque  confusio- 
nes cum  morbis  ad  finibus  evitentur,  oportebit  ad- 
signare  morbos  adparenter  similares , et  adferre  nolas 
praecipuas , quibus  et  tussis  convulsiva , et  ei  adfines 
morbi  maxime  characterisantur. 


Confunditur  frequenter. 

1- 0  Cum  Asthmate  Miliari. 

2- 0  Cum  cynache  diptheritica  crouposa. 

3- 0  Cum  Pleuroperipneumonia  infanlum. 

A)  Characteres  palmarii.  * 


In  Tussi  convulsiva. 

1- 0  Morbus  epidemio- 
conlagiosus  adultos  quoque 
invadens. 

2- 0  Adest  febris. 

3- 0  Stadium  Catarrhale 
praecedit. 

^1-0  Insultus  semper  in- 
cipit in  longum  protracta 
inspiratione  sonora  mugi- 
tum asininum  imitante , et 
muci  tenacis  copiosi  filifor- 
mis viridescentis  expecto- 
ratione,  — interdum  et 
vomitu  — finitur. 

5-0  Decursus  saepe  per 
plures  septimanas,  imo  et 
menses  protrahitur. 


In  Asthmate  Miliari. 

Morbus  semper  infan- 
tilis sporadicus  non  conta- 
giosus. 

Febris  nulla. 

Repente  et  inopinate  sa- 
nos adgreditur. 

Sub  insultu  tussis  ple- 
rumque nulla  sed  constri- 
ctionis sensus  in  pectore; 
expectoratio  et  vomitus  ple- 
rumque nullus ; aut  rarus. 


Decursus  communiter 
brevis  est. 

B)  Molae  eliaraelerislieac. 


In  Tussi  convulsiva. 

1-0  Febris  plerumque 
gradus  mitioris. 

E-do  Localis  adfectio 
sensibus  non  patens ; dolor 
nullus. 


3-io  Tussis  paraxysmos 
celebrans,  singularis,  morbo 
huic  propria , cum  excretis 
ut  supra. 

^-0  Decursus  in  longum 
protractus  ; complicatione 
absente  prognosis  plerum- 
que laeta. 

5-0  Causa  occasionalis 
constitutio  epidemia  speci- 
fica morbillosa. 


In  cynanche  diphteritica 
crouposa. 

Febris  intensa  vires  ni- 
mium prosternens. 

Adfectio  localis  cum  ex- 
sudato plastico  in  faucibus 
conspicitur ; dolor  continu- 
us urens  in  faucibus  et  ad 
laryngem  accusatur. 

Tussis  brevis  non  inter- 
mittens ; ejectio  sputorum 
cum  exsudato  plastico  forma 
tubulari  mixtorum. 

Decursus  acutus  imonon- 
nunquam  acutissimus,  cum 
exitu  frequenter  letali. 

Causa  occasionalis  con- 
stitutio epidemia  specifica 
scarlatinosa. 


€)  Ilotae  cliaracteristicae. 


In  Tussi  convulsiva. 


In  Pleuroperipneumonia 
infantum. 


t-o  Febris  mitior. 


/» 


E-do  Tussis  et  sputa  ut 
jam  commemoratum. 


Febris  intensa  crebrius 
cum  deliriis  et  statu  sopo- 
Iroso  procedens  ; pulsus 
'frequens,  durus,  calor  sic- 
|cus,  rubor  genarum;  lingua 
j plerumque  muco  albicante 
tecta. 

Tussis  frequens,  dolor 
continuus  quolibet  motu  au- 
gendus, ab  infantibus  dum 
loqui  sciunt , assignatur. 

3“io  Respiratio  sub  in- 
sultu cum  maximo  virium 
conamine,  et  auxilio  pluri- 
morum musculorum  perfi- 
citur. 

4-0  Auscultatione  in 
stadio  II-o  eruitur  respi- 
ratio vesicularis  debilior;  iu 
stadio  3-io  audiuntur  ster- 
teres inaequales  non  con- 
sonantes. 


Respiratio  abdominalis, 
citata,  inordinata. 


Sig-na  acustica  Pleuro- 
peripneumoniam  characte- 
risantia  praesto  erunt. 


Complicationes.  Frequens  complicatio  Tussis  cou- 
vulsivae  est  Bronchitis,  Pneumonia  diversi  gradus. 
Tuberculosis,  quae  post  exantlatam  Pertussim  rapide 
procedit.  Oedema  et  Emphysema  pulmonum.  Pleuritis, 
Pericarditis,  nonnunquam  et  Group. 

Ad  morbos  Posthumos  pertinet  Bronchectasis,  Hae- 
moptoe,  Emphysema  pulmonum,  Tuberculosis. 


Aetiologia. 

Experientia  teste  constat  infantes  a nativitate  usque 
ad  dentitionem  2-dam  in  hunc  morbum  inclinari ; post 
8 et  10  aetatis  annum  rarius,  quamvis  hoc  morbo 
etiam  adulti  corripiantur,  neque  aetate  provecta  im- 
muni relicta.  Magis  disponuntur  infantes  cute  tenera, 
pastacea,  constitutionis  seu  cophlegmaticae,  dyscrasia 
scropulosa  notati. 

Causae  occasionales  sunt.  Constitutio  epidemia 
specifica  , etquidem  juxta  observationes  omnis  aevi 
praecedit  huic  morbo  epidemia  morbillosa  aut  subse- 
quitur illum,  videturque  in  peculiari  nexu  cum  illo 
existere.  Constitutio  haec  eminet  praecipue  tempore 
vernali  et  autumnali,  sed  occurrit  etiam  quovis  alio 
anni  tempore,  sub  omni  climate,  quavis  temperatura; 
modificatur  per  constitutionem  stationariam  et  annuam: 

prior  impertit  morbo  characterem  generalem , altera 
vero  characterem  lateralem,  uti:  catarrhalem,  rheu- 
malicnni,  gastricum  et  biliosum.  Epidemia  regnante 
adliciunlur  infantes  totius  pagi,  civitatis  aut  provinciae 
alicujus.  Regnavit  Epidemia  haec  saepius,  innume- 
rasque  strages  generi  humano  intulit.  Morbus  hic 
endemice  quoque  occurrit,  hocque  obtutu  influxui  cui- 
dam soli  deberi  videtur;  hinc  frequentior  in  Scotia  et 
Hibernia , frequens  quoque  apud  nos  obtinet.  Altera 
causa  hujus  morbi  est  Cojitagium,  quod  eo  intensius  est, 
quo  Epidemia  acme  proximior.  Pugnant  pro  eius 
contagiositate  argumenta  sequentia  l-o  Successiva 
morbi  in  eadem  familia  propagatio , quin  adesset  con- 
stitutio epidemia ; translatione  aegri  tussi  convulsiva 
laborantis  iu  regionem,  ubi  nulla  Pertussis  occurrit,  in- 
dividua in  conctactu  eius  posita  dispositionemque  in 
tussim  convulsivam  habentia,  eodem  morbo  adflcientur. 
2-do  Morbo  semel  exantlato  dispositio  in  Pertussiin 
eliditur. 

Sedes  et  Natura  morbi. 

De  essentia  hujus  morbi  diversae  sunt  opiniones. 
Maxime  adproximalur  veritati  illorum  opinio  qui 
asserunt : Pertiissim  fundari  in  inflammatione  nervi 
vagi,  aut  in  inflammatione  glandularum  bronchialium, 
laliterque  inducta  reflexione  in  nervos  motorios  mu- 
sculorum respiratoriorum,  tussis  insimul  cum  spasmo 
glottidis  per  reflexum  ad  nervos  laryngis  inferiores 
recurrentes  provocatur. 

Opinio  nostra  de  hoc  morbo  alterius  tenoris  est. 
Nos  credimus  Pertussim  fundari  in  processu  morbilloso 
qui  praecipue  in  nervo  vago  figitur,  sicque  provocan- 
tur rnenlionati  illi  reflexus  ad  nervos  recurrentes 
laryngis  et  ejus  glottidis.  Revera  tussi  convulsivae 
subjacere  processum  morbillosum , sequentia  demon- 
strant argumenta : 

1- 0  Uterque  morbus  simullaiiee  regnat.  jMorbiJlos 
euiin  Pertussis  vel  praecedit  vel  subsequitur;  taliter- 
que  peculiaris  nexus  in  Constitutione  epideniia  adparel. 

2- do  Uterque  morbus  ad  certa  stadia  fixus  esi. 
niillaque  nevrosis  existit,  quae  tantopere  ad  distinctas 
periodos  restricta  foret.  Character  hic  solummodo 
processibus  exanthematicis  acutis  febrilibus  convenit. 

3- io  Tussis  morbillosa  magnam  analogiam  cum 
Pertussi  habet,  i.  e.  etiam  priori  quidpiam  spastici  ad- 
haeret. 

'"1-0  Pertussis  est  morbus  epidemio-contagiosus, 
adeoque  non  nevrosis ; nulla  enim  nevrosis  fontem  in 
constitutione  epidemia  e contagio  agnoscit. 

5- 0  Dispositio  convenit  aetati  infantili,  quae  usque 
ad  2-dam  dentitionem  protenditur;  jam  autem  dispo- 
sitio in  morbos  exanthematicos  acutos  febriles  in  hac 
aetate  communiter  versatur. 

6- 0  Pertussis  semel  exantlata  dispositionem  in 
eundem  morbum  tollit,  ubi  e contra  in  pura  nevrosi 
per  morbum  exantlatum , dispositio  magis  augetur.  — 

Denique  7-o  mala  consecutiva  ex  utroque  morbo 
opullulantia  eadem  sunt,  uti:  haemorrhagiae,  bronche- 
ctasis,  emphysema  pulmonum,  tuberculosis,  praeprimis 
ea  glandularum  bronchialium. 

Haec  igitur  argumenta  e forma,  dispositione,  cau- 
sis occasionalibus , et  coexistenlia  desumta , nos  de 
identitate  processuum  horum  morhosoriim  evincunt  ea 
cum  differentia  , quod  processus  exanthematicus  hic 
praevalenter  nervum  vagum  adgrediatur.  Sicque  com- 
parari potest  hoc  respectu  cum  typho,  etquidem  cum 
forma  ejus  cerebrali , ubi  aeque  energia  nervea  prae- 
valenter adfecta  est.  Reflectamus  porro  hoc  obtutu  ad 
febrim  intermittentem , quantae  hic  diversitates?  jam 
enim  sub  forma  exaltatae  vitalitatis  systematis  nervosi, 
uti  sub  forma  spasmorum,  dolorum;  jam  vero  suh 
forma  Anaesthesiae  systematis  ejusdem,  uti  Anaesthe- 
siae cerebri,  comatis,  paralyscos,  occurrit:  et  tamen 

((iioad  naturam  omnes  suprafati  morbi  cum  febri  inter- 
mittente conveniunt,  nam  ex  eodem  fonte,  ex  eodem 
genio  epidemio  opullulant. 

Decursus  Pertussis  est  lentus  ad  certa  stadia  lixus, 
ante  8 septimanas  cyclum  suum  vix  absolvens,  et  in- 
terdum in  3 — 6 menses  excurrens. 

Prognosis  dependet  ab  intensitate,  stadio,  chara- 
ctere, complicatione,  signis  praevalentibus,  et  ab  in- 
dividualibus  relationibus.  Pertussis  est  morbus  semper 
pertinax  omni  curae  rebellis,  fixa  ad  certa  stadia, 
([uae  vix  breviora  reddi  possunt,  insultus  tamen  miti- 
gari queunt;  facile  ansam  praebet  morbis  posthumis 
gravioribus,  quos  paulo  ante  meminimus.  Decursus 
ejus  eo  atrocior  est , quo  tenerior  aetas , quo  major 
numerus  eodem  tempore  adfeclorum.  Dubius  est  exi- 
tus, si  insultus  frequentes  et  intensi  fuerint;  facile 
enim  mors  sulfocativa  subsequitur.  Dubia  est  prognosis, 
si  cum  morbis,  quos  in  Complicatione  meminimus  eodem 
tempore  praesto  sit.  Plerumque  letalis,  si  combinatur 
cum  hydrocephalo. 


Therapia. 

In  Stadio  I-o  dum  adhuc  febris  adest , et  irritatio 
catarrhalis  pulmonum  praevalet,  requiritur  methodus 
antiphlogistica  mitior,  cataplasmata  emollientia  aut 
emollienti-irritantia ; nitrum ; tart : emeticus  ; aut  si 
febris  mitior  sit,  sal  amoniacus.  Si  adsit  simul  bron- 
chitis, pneumonia,  methodus  antiphlogistica  strictior: 
hirudines,  calomel,  nitrum,  tart.  emeticus. 

In  Stadio  II-^o  indicantur  remedia  narcotica  aut 
alterantia , vel  combinatio  eorundem.  Infantibus  syru- 
• pus  diacodii , aqua  laurocerasi , lact : austriacum, 
extr.  hyosciami,  belladonna,  dulcamara;  ex  alteranti- 
bus: restricta  dosis  tart:  emetici,  magist:  bismuthi, 
flor,  zinci;  recentissimo  tempore  Coccinella,  quae 
praescribitur  in  infuso  aut  Decocto  gr  V-VI-X  cum 

saccharo:  aut  in  pulvere  gr.  Vi  — pro  dosi  hamapli. 
Peculiaris  effectus  hujus  remedii  non  observatur, 
mitigatur  solum  insultus  (Sauer).  Oplimum  remedium 
est  aqua  laurocerasi  cum  syrupo  aut  mucilaginae 
gutt.  j — Jj  pro  dosi  hamaph. 

In  Stadio  Ill-io  Praemissis  remediis  expectora- 
tionem  promoventibus  uti.  sulf.  aur.  antim;  tart  emet; 
sale  ammon;  dulcamara,  remedia  membranae  mucosae 
laxitatem  tollentia,  uti:  polyg.  amara;  gumi res.  ammon. 
lotiones  frigidae  indicantur.  Morbi  posthumi  suo  modo 
tractandi  erunt. 

THESES  DEFENDENDAE. 


1- 0  Sunt  morbi  salutares  a medico  fovendi. 

2- 0  Tussis  convulsiva  fundatur  in  processu  morbilloso , sedem 

suam  in  nervo  vago  figens. 

3- 0  Ebrietas  omnes  formas  vesaniae  ludit. 

4- 0  Curae  locali  in  ulcere  syphilitico  non  est  fidendum. 

5- 0  Certum  criterium  ulceris  syphilitici  est  sola  insitio  , et  ideo 

6- 0  Insitio  haec  ad  inventa  nostri  aevi  momentossima  spectat. 

7- 0  Typhus  abdominalis  est  morbus  substantivus  primarius,  non 

vero  secundarius. 

8- 0  Crasis  albuminosa  fons  uberrimus  morbi  Brigthii. 

9- 0  Auscultatio  et  Percussio , insigne  Diagnosis  et  Therapiae 

adminiculum. 

1 0-o  Enthelminthum  origo  per  generationem  aequivocam  expli- 
canda est. 

